
DR 31.7.2018                                                                    111                   

 
Yang Berhormat Dungun bertanya mengenai inisiatif yang diambil oleh kementerian 

untuk mengawal sempadan negara agar isu lambakan pekerja asing tanpa izin dapat 
ditangani. KDN melalui Jabatan Imigresen Malaysia sebagai agensi kawal selia di pintu-pintu 
masuk negara mengambil langkah-langkah berikut sebagai mekanisme untuk mengekang 
kemasukan warga asing yang berisiko ke negara ini seperti berikut: 

(i) melaksanakan proses tapisan awal melalui pengeluaran visa di 
kedutaan ataupun  pejabat perwakilan Malaysia di luar negara di 
mana tapisan akan dibuat untuk mengenal pasti sama ada warga 
asing berkenaan telah dimasukkan dalam aspek syak ataupun 
suspect list jabatan. Sekiranya nama mereka tersenarai dalam 
senarai syak, warga negara asing ini tidak akan dikeluarkan visa 
untuk datang ke Malaysia; 

■1850 

(ii) kawalan dan pemeriksaan di pintu-pintu masuk negara meliputi 
pemeriksaan dokumen perjalanan, latar belakang pengembara dan 
penyemakan identiti dengan pangkalan data senarai syak jabatan; 

(iii) penyemakan identiti warga asing di pintu masuk negara melalui 
sistem pangkalan data ataupun biometrik warga asing dan sistem 
security national di mana warga asing membuat proses 
pengecaman menggunakan data biometrik yang telah direkodkan 
sebagai senarai syak jabatan. Di samping itu juga, sistem NERS 
boleh mengenal pasti ketulenan identiti individu berdasarkan 
semakan silang dengan maklumat biometrik yang terkandung dalam 
pangkalan data NERS; dan 

(iv) Polis Diraja Malaysia, Kastam Diraja Malaysia dan agensi lain turut 
menyumbang data-data warga asing yang berisiko ke dalam sistem 
suspect list ini.  

 Dalam isu keselamatan Tuan Yang di-Pertua, Yang Berhormat Jelutong, Yang 
Berhormat Ledang, Yang Berhormat Setiawangsa dan Yang Berhormat Petaling Jaya 
bertanyakan cadangan kementerian untuk mengkaji semula Akta Kesalahan Keselamatan 
(Langkah-langkah Khas) 2012 (SOSMA), Akta Pencegahan Jenayah (POCA) dan Akta 
Pencegahan Keganasan 2015 (POTA) dengan menambah baik peruntukan yang boleh 
membenarkan semua yang dituduh di bawah akta tersebut dibenarkan diikat jamin dengan 
syarat-syarat tertentu ataupun pemansuhan akta-akta tersebut.  

 Untuk makluman Dewan yang mulia ini, Kementerian Dalam Negeri sedang 
mengkaji semula undang-undang berkaitan keselamatan negara seperti SOSMA, POCA dan 
POTA untuk melihat sama ada penggunaan akta-akta tersebut selari dengan norma hak asasi 
manusia.  

 Dalam hal ini, kementerian telah menubuhkan satu jawatankuasa khas yang terdiri 
daripada wakil Jabatan Peguam Negara, PDRM, Badan Peguam Negara, SUHAKAM, 
pengamal undang-undang, ahli-ahli akademik dan pihak mahkamah untuk menilai semula 
akta-akta berkenaan secara mendalam. Mesyuarat pertama dan kedua masing-masing telah 
diadakan pada 13 Julai 2018 dan 30 Julai 2018. Dalam hal ini, kementerian akan 
memuktamadkan cadangan pindaan atau pemansuhannya setelah kajian menyeluruh selesai 
dilaksanakan. 

Yang Berhormat... 

Tuan Sanisvara Nethaji Rayer a/l Rajaji [Jelutong]: Minta laluan Yang Berhormat. 
Saya cuma nak tanya berkenaan dengan akta SOSMA dan POTA ini. Umumnya persepsi 
adalah bahawa akta SOSMA dan POTA ini telah disalah gunakan. Kita juga telah lihat 
bagaimana Yang Berhormat yang telah pun dipilih untuk mewakili rakyat dalam Dewan ini 
telah pun ditahan di bawah akta SOSMA selepas beliau terlibat dengan satu pergerakan 
bernama BERSIH.  

 

 



Yang Berhormat Dungun bertanya mengenai inisiatif yang diambil oleh kementerian. untuk mengawal sempadan negara agar isu lambakan pekerja asing tanpa izin dapat ditangani. KDN melalui Jabatan Imigresen Malaysia sebagai agensi kawal selia di pintu-pintu masuk negara mengambil langkah-langkah berikut sebagai mekanisme untuk mengekang kemasukan warga asing yang berisiko ke negara ini seperti berikut: (i) melaksanakan proses tapisan awal melalui pengeluaran visa di kedutaan ataupun pejabat perwakilan Malaysia di luar negara di mana tapisan akan dibuat untuk mengenal pasti sama ada warga asing berkenaan telah dimasukkan dalam aspek syak ataupun suspect list jabatan. Sekiranya nama mereka tersenarai dalam senarai syak, warga negara asing ini tidak akan dikeluarkan visa untuk datang ke Malaysia; #1850. (ii) kawalan dan pemeriksaan di pintu-pintu masuk negara meliputi pemeriksaan dokumen perjalanan, latar belakang pengembara dan penyemakan identiti dengan pangkalan data senarai syak jabatan; (iii) penyemakan identiti warga asing di pintu masuk negara melalui sistem pangkalan data ataupun biometrik warga asing dan sistem security national di mana warga asing membuat proses pengecaman menggunakan data biometrik yang telah direkodkan sebagai senarai syak jabatan. Di samping itu juga, sistem NERS boleh mengenal pasti ketulenan identiti individu berdasarkan semakan silang dengan maklumat biometrik yang terkandung dalam pangkalan data NERS; dan. (iv) Polis Diraja Malaysia, Kastam Diraja Malaysia dan agensi lain turut menyumbang data-data warga asing yang berisiko ke dalam sistem suspect list ini. Dalam isu keselamatan Tuan Yang di-Pertua, Yang Berhormat Jelutong, Yang Berhormat Ledang, Yang Berhormat Setiawangsa dan Yang Berhormat Petaling Jaya bertanyakan cadangan kementerian untuk mengkaji semula Akta Kesalahan Keselamatan (Langkah-langkah Khas) 2012 (SOSMA), Akta Pencegahan Jenayah (POCA) dan Akta Pencegahan Keganasan 2015 (POTA) dengan menambah baik peruntukan yang boleh membenarkan semua yang dituduh di bawah akta tersebut dibenarkan diikat jamin dengan syarat-syarat tertentu ataupun pemansuhan akta-akta tersebut. Untuk makluman Dewan yang mulia ini, Kementerian Dalam Negeri sedang mengkaji semula undang-undang berkaitan keselamatan negara seperti SOSMA, POCA dan POTA untuk melihat sama ada penggunaan akta-akta tersebut selari dengan norma hak asasi manusia. Dalam hal ini, kementerian telah menubuhkan satu jawatankuasa khas yang terdiri daripada wakil Jabatan Peguam Negara, PDRM, Badan Peguam Negara, SUHAKAM, pengamal undang-undang, ahli-ahli akademik dan pihak mahkamah untuk menilai semula akta-akta berkenaan secara mendalam. Mesyuarat pertama dan kedua masing-masing telah diadakan pada 13 Julai 2018 dan 30 Julai 2018. Dalam hal ini, kementerian akan memuktamadkan cadangan pindaan atau pemansuhannya setelah kajian menyeluruh selesai dilaksanakan. Yang Berhormat... Tuan Sanisvara Nethaji Rayer a/l Rajaji [Jelutong]: Minta laluan Yang Berhormat. Saya cuma nak tanya berkenaan dengan akta SOSMA dan POTA ini. Umumnya persepsi adalah bahawa akta SOSMA dan POTA ini telah disalah gunakan. Kita juga telah lihat bagaimana Yang Berhormat yang telah pun dipilih untuk mewakili rakyat dalam Dewan ini telah pun ditahan di bawah akta SOSMA selepas beliau terlibat dengan satu pergerakan bernama BERSIH.